А 8 раніцы ад'езд з Менску. Заязджаем у сядзібу да шапавалаў, знаёмімся з Лідзіяй і Валянцінам, іх рамяством, мясцовасцю. Абедаем і пачынаем нашу вандроўку ў культуру з падрыхтоўкі воўны: паглядзім, як працуе кардачосная машына і што трэба зрабіць, каб нарыхтаваць для нашых шапак якасны матэрыял. Хутка пачнём валіць нашы шапкі! Тэхналогія, якую выкарыстоўваюць шапавалы, адрозніваецца ад сучаснай, таму майстар-клас будзе цікавы і вопытным валюшнікам і валюшніцам. Пасля валення, трошкі стомленыя, але задаволеныя сваёй працай, мы пяройдзем да вячэры і размоў з мясцовымі ля вогнішча, і нават песень! Ночыць будзем у намётах на тэрыторыі сядзібы. Вячэрняе вогнішча і ўтульная атмасфера гарантаваны!